text: Handicappet varetægtsfængslet
  27 marts 2012 kl. 11.37
  En 28-årig handicappet kvinde blev tirsdag varetægtsfængslet i fire uger. Hun er sigtet for for at have sat ild på et beskyttet værksted på Trekanten 5 i Vojens mandag.
  Hun skal dog ikke i fængsel, men spærres inde på den institution, hvor hun bor. Hun lider af Downs syndrom (mongolisme).
  Kvinden har over for en pædagog indrømmet, at hun satte ild til en jakke i garderoben med en lighter.
  JydskeVestkysten skriver, at hun ikke erkendte brandstiftelse i retten. Hun svarede kun med enstavelsesord, nik og rystede på hovedet.
  Et værksted på 1.500 kvadratmeter udbrændte.
  